Diari Oficial de la Generalitat Valenciana


Sumari del DOGV 9378, del 08-07-2022 (2022/6489)

CORRECCIÓ d'errades de l'extracte de la Resolució d'1 de juliol de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a la millora del proveïment i reducció de pèrdues en xarxes a municipis menors de 20.000 habitants de la Comunitat Valenciana (PRTR).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6489


Data del document
:   01-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

CORRECCIÓ d'errades de l'extracte de la Resolució d'1 de juliol de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a la millora del proveïment i reducció de pèrdues en xarxes a municipis menors de 20.000 habitants de la Comunitat Valenciana (PRTR). [2022/6489]  
  
  
Advertit que l'extracte de referència, publicat en el DOGV 9377 de 07.07.2022, no s'ha publicat correctament, es publica íntegrament.  
  
  
Extracte de la Resolució d'1 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a la millora del proveïment i reducció de pèrdues en xarxes a municipis menors de 20.000 habitants de la Comunitat Valenciana (PRTR).  
  
BDNS (identif.): 637087.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/637087  
  
Primer. Objecte  
Convocar els municipis de la Comunitat Valenciana per a sol·licitar subvencions per a l'execució d'obres en matèria de millora del proveïment i reducció de pèrdues en xarxes de distribució, la reparació i millora dels depòsits i instal·lacions de potabilització, en municipis de menys de 20.000 habitants de la Comunitat Valenciana.  
  
  
Segon. Beneficiaris  
Municipis de la Comunitat Valenciana de menys de 20.000 habitants.  
  
Tercer. Bases reguladores  
Resolució de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a la millora del proveïment i reducció de pèrdues en xarxes en municipis menors de 20.000 habitants de la Comunitat Valenciana (Pla de recuperació, transformació i resiliència).  
  
Quart. Dotació  
L'import destinat a les subvencions és de 7.017.390,00 euros i l'import màxim de la subvenció a cada projecte serà de 180.000,00 euros.  
  
  
Cinqué. Finançament  
Són fons Europeus del Mecanisme de Recuperació i Resiliència (MRR) destinats a l'execució del Pla de recuperació, transformació i resiliència. Està recollida en la partida pressupostària 04.00.03.686.87, capítol VII (millora del proveïment i reducció de pèrdues en xarxes de xicotets i mitjans municipis), línia de subvenció S8825000, de la Llei 8/2021, de 30 de desembre, de pressupostos de la Generalitat per a l'exercici 2022.  
La part no executada en l'exercici pressupostari 2022 serà incorporada com a romanent en els exercicis pressupostaris següents fins a la completa execució del programa.  
S'establirà una llista de reserva per a les sol·licituds que hagen sigut baremades complint amb les condicions administratives i tècniques establides en les bases reguladores per a adquirir la condició de beneficiàries, però que no hagen sigut estimades per haver-se depassat la quantia màxima del crèdit fixat en la convocatòria.  
En aquest supòsit, si es renuncia a la subvenció per alguna de les entitats beneficiàries en el termini d'1 mes següent a la notificació de la resolució de concessió, l'òrgan concedent acordarà, sense necessitat d'una nova convocatòria, la concessió de la subvenció a les entitats sol·licitants següents amb vista a la seua puntuació, sempre que amb la renúncia per part d'alguna de les persones beneficiàries, s'haja alliberat crèdit suficient per a atendre almenys una de les sol·licituds denegades.  
  
L'òrgan concedent de la subvenció comunicarà aquesta opció a les entitats interessades, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part de les entitats sol·licitants, l'òrgan administratiu dictarà l'acte de concessió i procedirà a la seua notificació.  
  
Sisé. Termini de la sol·licitud, forma de presentació i documentació que ha d'acompanyar-s'hi  
El termini de presentació de sol·licituds, en l'exercici 2022, per a les ajudes de la present convocatòria serà de dos mesos des de l'endemà de la publicació de l'extracte de la convocatòria en el Diari Oficial de la Generalitat Valenciana.  
Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat en la següent URL:   
https://sede.gva.es/es/inicio/procedimientos'id\_proc=22783  
  
València, 1 de juliol de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.